Aslan

Aslan, 'u Granni Liuni, è unu r'i personaggi ri Li Cronachi Di Narnia, na saga ri sietti rumanzi fantastici pi picciriddi, ca fu scritta r'u 'ngrisi Clive Staples Lewis. Puru si iddu unn'è, in siensu strittu, 'u protagonista, è 'u personaggiu cintrali r'a storia, e è puru l'unicu ca cumpari na tutt'i volumi r'a saga ('U niputi r'u magu, 'U liuni, 'a maara e l'armadiu, 'U cavaddu e 'u carusu, 'U principi Caspian, 'U viaggiu r'u veliero, 'A sieggia r'argentu, L'urtima battagghia).

 Caratteristichi 
E' un liuni ca parra, cchiu granni ri quant'aviss'a essiri, e c'a pelliccia r'oru e morbida. Figghiu ru Mpiraturi r'Oltremari, criò cu sò cantu a tierra ri Narnia e tutti l'airmali ca ci stannu, rialannuci 'u rialu r'a paruola. E' saggiu e misericordiosu, ma puru si 'a sò natura è buona po essiri puru putienti e piriculusu: nne'i rumanzi si rici ca Aslan "unn'è un liuni cairmu" ("not a tame lion" nt'a l'origginali). Sta siempri accura ô sò riegnu, puru si assai vuoti chiddi ca ci abbitanu piensanu ca un c'interiessa e ca è picca prisienti, assai vuoti intirbìeni cu tempestività - assai vuoti comu un deux ex machina - e grazzi ê sò poteri assistiema tutti cuosi.

Lewis parra ri Aslan comu na virsioni alternativa ri Cristu, ovvero comu avissi pututu pariri Cristu na n'avutru munnu (puru Aslan 'u suggirisci quannu, nne 'U viaggiu r'u veliero rici ê protagonisti ca iddu esisti puru nna Terra, ma è canusciutu cu n'avutru nuomi).

 Interpreti 
N'o ciclu ri film basati n'cap'ê romanzi ri C. S. Lewis, Aslan havi 'a vuci ri Liam Neeson, nt'ô mientri ca in talianu è doppiato nt'ô primu film ri Omar Sharif, n'a tutti l'avutri ri Alessandro Rossi.

Catigurìa:Littiratura fantastica